《余杭凌将军庙 其一》
清代·吴农祥

勇决凌公绩，开疆功自多。三分扶社稷，百战定山河。

故国遗桑梓，残民护薜萝。乌林转斗处，每夜按雕戈。

作者简介：（1632—1708）浙江钱塘人，字庆百，一字星叟。诸生。家多藏书，每登楼而去其梯，专心阅读。康熙十八年举鸿博，未中。在京师与毛奇龄等馆大学士冯溥邸第，称“佳山堂六子”。工诗文，熟于明代史事。为人疏放，而见识深远。清初东南文士沿明季余习，喜结社，农祥拒不参加。后清廷严禁结社，人始服其先见。有《梧园集》。